Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: a 43/1999. (XII. 26.) KHVM rendelethez
Paragraph Index: 788

a) gazdasági célú vízhasználat: az ipari, mezőgazdasági, kereskedelmi és egyéb gazdasági, szolgáltatási tevékenységgel összefüggő teljes vízhasználat, beleértve a foglalkoztatottak szociális vízigényét is, a gyógyvizeknek nem minősülő ásványvizek palackozását. Ezen belül: aa) állattartó telepi vízhasználat: üzemi körülmények között végzett állattartás vízigényének kielégítése, ab) ivóvízhasználat: annál a tevékenységnél jelentkező vízhasználat, ahol a közegészségügyi előírások alapján a területileg illetékes ÁNTSZ szakhatósági állásfoglalásában a technológiai vízhasznosítás több mint 50%-ára vonatkozóan kötelezően előírja az ivóvízminőség használatát, ideértve a gyógyvíznek minősülő ásványvizek palackozását is, ac) egyéb vízhasználat: minden más, gazdálkodási tevékenységgel összefüggő vízhasználat, ad) energetikai vízhasználat: villamos energia termeléséhez kapcsolódó felszíni vízigénybevétellel járó vízhasználat, ae) fürdővízhasználat: a nem gyógyfürdők teljes, valamint a gyógyfürdők egyéb — a gyógykezeléssel közvetlenül összefüggésben nem álló — vízfelhasználása, af) halgazdasági és rizstermelési vízhasználat: a felszíni vizekből kizárólag e célokból történő vízhasználat, ag) öntözési célú vízhasználat: a felszíni és felszín alatti vizekből kizárólag öntözési célú vízkivétellel járó vízhasználat, ah) vízerőművi vízhasználat: vízerőműveken keresztül bocsátott vízmennyiség;

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes